Karansén 5
Ni i wala anna ɲɔnbɛnlu rɔ, i dina mun sɔrɔn yén i yɛrɛ ɲɛ ?
Mɔɔ siyaman bara sɛɛ wala diinalu la salibônlu kɔnɔ, kamasɔrɔn élu tɛ lanfiya sɔrɔnna yén, diinakuntiilu fanan tɛ misali ɲuman dila élu ma Alla bato kô rɔ. Wô rɔ, i kakan ka wa Yahuwa la Sérélu la ɲɔnbɛnlu la mun kôsɔn ? I disé mun sɔrɔnna yén ?
Sɛwa mɛn yé sɔrɔnna ni mɔɔ ba kɛ mɔɔlu tɛma, ila kô diyani mɛnlu ɲɛ. Isa saani kɔ, kristakɔkalu ladɛnni tɛrɛ kafuɲɔhɔyalu kɔnɔ, élu tun yé élu ɲɔnbɛnna Alla bato kan ma, ani Kitabu makaranɲa ni ɲɔn djidja kan ma (Hébrelu 10:24, 25). Élu tun yé élu ɲɔnbɛnna diyaɲɛ lé rɔ, élu ni élu diɲɔn bɛrɛlu. Élu diɲɔn bɛrɛ wôlu tɛrɛ élu kafuɲɔhɔlu lé di (Tesalonike kalu II 1:3 ; Yohana III 14). An fanan yé an ɲɔnbɛnna wô ɲan lé, diyaɲɛ suu wô rɔ.
Lɔnniya ka bɛn Kitabu la sariyalu latamaɲan ma. Ikômi a tun yé kɛla ɲamɛn Kitabu sɛbɛ wati, kɛɛlu, musolu, ni dénnilu yé élu ɲɔnbɛnna bii. An ɲé Alla la sariyalu latamala ɲamɛn anna dunuɲan latɛ rɔ, karanmɔɔ ɲumanlu yé Kitabu tala ka wô yira an na (Sariya filana 31:12, TMN ; Néhémiya 8:8, TMN). Anna ɲɔnbɛnlu rɔ, bɛɛ disé ka a miriya yira baro wati rɔ. Ni bɛti wati séla, bɛɛ disé ka bɛti bɔ. An ɲé anna djigi ni anna dɛnkɛnɛya yirala wô ɲan lé. — Hébrelu 10:23.
Anna dɛnkɛnɛya di to warala, wô yé hɛrɛ dila an ma. Kéladén Pole ka a fɔ kafuɲɔhɔya dô ɲɛ kô : “ A lɔɔ baa yé n na ka alu yé, [...] kôsa an ɲé an ɲɔn djusu gbɛlɛya an ɲɔn la dɛnkɛnɛya fɛ, alu ta ni n ta kɔni. ” (Rome kalu 1:11, 12). Anna ɲɔnbɛnlu rɔ, an di to dɛnkɛnɛya mɔɔlu yéla, wô di anna dɛnkɛnɛya lawara ka an sɛbɛ dôn kristakɔkaya ma.
Anna ɲɔnbɛn mɛn natɔ, munna i yɛrɛ ti na ka kô wôlu lakɔrɔsi i yɛrɛ kani ɲan la ? I ni sɛnɛ wô rɔ ! Wôdi bɔ tɛ anna ɲɔnbɛnlu rɔ.
Anna kafuɲɔhɔyalu la ɲɔnbɛnlu tɔmaséré yé mun di ?
An ɲé mun lé sɔrɔnna anna kafuɲɔhɔya la ɲɔnbɛnlu rɔ ?
min_Latn dyu_Latn bam_Latn bam_Latn bam_Latn bam_Latn bam_Latn bam_Latn dyu_Latn